Cuneiform Tablet Kt 94/k 1390 (AKT 6b 310)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma en-um-a-šùr-ma a-na lá-qé-ep ù a-na-na qí-bi-ma mì-šu ša ṣú-ḫa-ru-a a-dí u₄-mì-im a-nim a-ma-kam wa-áš-bu-ni ù a-na-ku a šu-mì-šu-nu a-na-kam sà-aḫ-ra-ku-ni a-pu-tum iḫ-da-ma ṣú-ḫa-ri-a ṭù-ur-da-nim a-na lá-qé-ep qí-bi-ma a-ḫi a-ta i-na a-lá-ki-a li-bi lá i-ma-ra-ṣa-kum a ma-lá té-er-tí-a ša iš-tí ṣú-ḫa-ri-a i-lá-kà-ni <gap> KÙ.BABBAR <gap> ku ù a-dí a-lá-kà-ni ku-nu-ku-kà-ma iš-tí-ša li-ib-ší-ú ù a-na KÙ.BABBAR ša ba-ba-tí-a iḫ-da-ma ba-ba-tí-a za-ki-a-ma KÙ.BABBAR lu ša-li-iṭ-ma iš-tí-ša-ma li-bi-ší a-dí a-lá-ki-a lu ú-ṭá-tám lu e-ṣí ša nu-a-e pá-ḫi-ra ší-lá-tum lá i-ba-ší a-ša-me-ma en-na-sú-in iš-tù a-lim{ki} e-li-am šu-ma ke-na-ma e-li-am za-ku-sà a-na mì-ma tí-ir-tí-a iš-tí ba-tí-qí-im šu-up-ra-nim-ma úz-ni pè-té-a ù šu-ma i-tur₄-DINGIR e-ki-ip-ma ḫa-ra-šu a-na a-lim{ki} i-ta-lá-ak i-na <gap> <gap>-ri a-lim{ki} šu-up-ra-nim-ma lá-tal-kam